**I N D O K O L Á S**

**a fizetőparkolók működésének és igénybevételének rendjéről szóló**

**21/2012. (V.10.) önkormányzati rendelet módosításához**

A közúti közlekedésről szóló 1988. évi I. törvény 48. § (5) bekezdésében felhatalmazást kap a helyi önkormányzat képviselő-testülete - fővárosban a fővárosi közgyűlés - hogy rendeletben állapítsa meg a várakozási területek tekintetébenaz egyes díjköteles várakozási területeket, valamint azok kategóriáját,várakozási területenként vagy kategóriánként a díjköteles várakozási időszakot,a fizetendő várakozási díj mértékét,a díjköteles várakozás megengedett leghosszabb időtartamát,a díjfizetés alól mentesítettek, valamint a kedvezményes várakozásra jogosultak körét, a kedvezményes várakozási díj mértékét. A kedvezményes várakozásra jogosultak körének bővítésére a képviselő-testület jogosult.

**1. §**

A rendelet 8. §-ának módosítására vonatkozik, amely a fizetőparkolók kedvezményes igénybevételére vonatkozik. A Hefele Menyhért Építő- és Faipari Szakgimnázium és Szakközépiskola udvarán, a sportpályán és annak közelében helyezik el járműveiket az intézmény alkalmazottai. Figyelembe véve a Vasút u. 6611/2 hrsz-ú ingatlanon kialakított fizető parkolók 20-30 %-os kihasználtságát támogatható az intézmény diákjainak biztonsága érdekében a fizető parkolók működésének és igénybevételének rendjéről szóló rendelet módosítása kedvezményes parkolási lehetőség kiterjesztésével. A Vasút utcában kedvezményes parkolási lehetőség kiterjesztésére vonatkozó rendelet módosítás kísérleti jelleggel, egy év időtartamra kerül bevezetésre azzal, hogy a fizető parkoló rendszert üzemeltető SZOVA Nonprofit Zrt. ezen parkolók üzemeltetési tapasztalatairól összefoglalót készít és a kedvezményről a Közgyűlés 2019. évi decemberi ülésén dönt. A kedvezmény igénybevételének módját határozza meg a rendelet.

**2. §**

A Rendelet 2. és 3. mellékletének módosítására vonatkozik, amely a parkolási díjak mértékét és a kedvezmények igénybevételének módját határozza meg.

**3. §**

A rendelet hatálybalépésének időpontját tartalmazza.